# Aiétész

### A Wikipédiából, a szabad lexikonból.

Aiétész, görög mitológiai alak, Kolkhisz királya. Héliosz és Perszé fia, Kirké bátyja volt. Első feleségétől, Aszterodeiától két leánya, Médeia és Khalkiopé, a másodiktól, Eidüiától egy fia, Apszürtosz született. Az udvarába menekült Phrixoszt pártfogásába vette, s később hozzá adta feleségül Khalkiopét, az aranykost pedig, amelynek hátán az ifjú Orkhomenoszból Kolkhiszba repült, feláldozta Arésznek. A kos bőrét, az aranygyapjat az isten ligetében egy fára feszítette fel, és egy soha nem alvó sárkány őrizetére bízta. Iaszónt, aki az Argonautákkal a gyapjúért jött, lehetetlen feladat elé állította, s bár az Médeia segítségével végül mégis kiállta a próbát, a kincset továbbra sem adta neki, s valójában azt tervezte, hogy hajójukat, az Argót felgyújtatja, s a vitézeket lemészároltatja. E tervét azonban könnyelműen elárulta leányának, Médeiának, aki saját varázstudománya segítségével segített Iaszónnak ellopni a gyapjút, majd az argonautákkal együtt elmenekült. Aiétész nagy hajóhadat küldött az üldözésére, ám az sikertelenül tért vissza, ráadásul a királyfi, Apszürtosz nélkül, akit Iaszón és tulajdon nővére csapdába csalt és megölt. Öregkorára Aiétészt saját testvére, Perszész üldözte el a trónról, amit végül Médeiától való unokája, Médosz szerzett vissza a számára.

## [szerkesztés] Források

- Pecz Vilmos: Ókori lexikon I-IV. kötet. Budapest, Franklin Társulat, 1904. Lásd még itt.

A lap eredeti címe "http://hu.wikipedia.org../../../a/i/%C3%A9/Ai%C3%A9t%C3%A9sz.html"

Kategória: Görög mitológiai alakok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Asturianu
- Български
- Česky
- Deutsch
- Español
- Eesti
- Français
- Italiano
- ქართული
- Nederlands
- Polski
- Português
- Русский